
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	10 octombrie 2012

	Nr.
	27/307 


R A P O R T

asupra propunerii legislative pentru modificarea Ordonanţei de urgenţă a Guvernului nr.111/2010 privind concediul și indemnizația lunară pentru creșterea copiilor
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa 
nr. Plx 401/2012 din 1 octombrie 2012, cu dezbaterea pe fond în procedură obişnuită, a propunerii legislative pentru modificarea Ordonanţei de urgenţă a Guvernului nr.111/2010 privind concediul și indemnizația lunară pentru creșterea copiilor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.465/14.06.2012)

· avizul negativ al Consiliului Economic şi Social (nr.1263/07.06.2012)

· punctul de vedere negativ al Guvernului (nr.5832/DRP/28.09.2012).

Propunerea legislativă are ca obiect de reglementare modificarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, în sensul majorării procentului indemnizaţiei lunare de creştere a copilului de la 75% la 85%, eliminării prevederilor care limitează acordarea drepturilor la primele trei naşteri, prelungirea perioadei de concediu pentru creşterea copilului, precum şi acordarea indemnizaţiei timp de o lună după decesul copilului, pentru recuperarea psihică şi/sau fizică a părinţilor aflaţi în această situaţie.
Comisia propune Plenului Camerei Deputaţilor respingerea iniţiativei legislative întrucât prin Legea de aprobare a Ordonanţei de urgenţă a Guvernului nr.124/2011 privind modificarea şi completarea unor acte normative care reglementează acordarea unor beneficii de asistenţă socială, care se află în curs de promulgare au fost cuprinse modificări ale Ordonanţei de urgenţă a Guvernului nr.111/2010 în sensul eliminării discriminării între copii, prin eliminarea limitării acordării drepturilor la primele trei naşteri, precum şi în sensul majorării procentului indemnizaţiei lunare de creştere a copilului de la 75% la 85%, cu păstrarea aceloraşi plafoane maxime.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 10 octombrie 2012 au participat, în conformitate cu prevederile art.55 din Regulamentul Camerei Deputaţilor:

· d-na Georgeta Bratu – Secretar de Stat, Ministerul Muncii, Familiei şi Protecţiei Sociale
· d-na Ioana Popescu – consilier, Ministerul Finanţelor Publice.
La lucrările comisiei au fost prezenţi 22 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi.
Propunerea legislativă a fost respinsă de Senat în şedinţa din 24.09.2012.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor.
PREŞEDINTE,




SECRETAR,


Maria Eugenia Barna



Kerekes Karoly


Şef serviciu Elena Mesaroş



Întocmit,








Consilier parlamentar Sorina SZABO

